นายกรัฐมนตรี ระบุ ยังไม่ยกเลิกการใช้ พ.ร.ก.ฉุกเฉิน ให้ประเมินผล 1 เดือนแรก ส่วนการพบผู้ติดเชื้อรายใหม่เพิ่มแสดงแสดงถึงความสามารถการตรวจสอบคัดกรองผู้ติดเชื้อ
นายกรัฐมนตรี ระบุ ยังไม่ยกเลิกการใช้ พ.ร.ก.ฉุกเฉิน ให้ประเมินผล 1 เดือนแรก ส่วนการพบผู้ติดเชื้อรายใหม่เพิ่มแสดงแสดงถึงความสามารถการตรวจสอบคัดกรองผู้ติดเชื้อพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่า ในส่วนของการใช้ พ.ร.ก.ฉุกเฉิน ยังไม่มีแนวโน้มที่จะยกเลิก โดยในภาพรวม พ.ร.ก.ฉุกเฉิน จะใช้ได้ใน 3 เดือน แต่จะมีการประเมินใน 1 เดือนแรกก่อน หากจำเป็นต้องดำเนินการต่อ ในเดือนที่สองและสาม มาตรการต่างๆ ก็จะเข้มข้นขึ้นตามลำดับส่วนที่ประชาชนเดินทางออกจาก กทม. ไปยังภูมิลำเนาครบ 7 วันและพบผู้ติดเชื้อรายใหม่เพิ่มขึ้น แสดงให้เห็นว่าสามารถตรวจสอบคัดกรองผู้ติดเชื้อได้มากขึ้น และประชาชนที่รู้ว่าตนเองอยู่ในกลุ่มเสี่ยงมาพบแพทย์มากขึ้น ทำให้มีโอกาสพบผู้ติดเชื้อเพิ่มขึ้น ขณะที่ประชาชนที่ไม่ได้เป็นกลุ่มเสี่ยงและดูแลสุขภาพตนเองดี ก็ไม่จำเป็นต้องไปตรวจคัดกรอง เพราะต้องเข้าใจว่ารัฐบาลต้องควบคุมงบประมาณค่าใช้จ่ายทางการแพทย์ เพื่อที่จะได้ดูแลกลุ่มผู้ติดเชื้อและกลุ่มที่มีความเสี่ยงอย่างแท้จริง ในส่วนของการปรับมาตรการเพื่อประสิทธิภาพในการลดการแพร่ระบาด ทางกระทรวงมหาดไทย ซึ่งมีหน้าที่รับผิดชอบทางกฎหมาย ตาม พ.ร.ก.ฉุกเฉินก็มีอำนาจพิจารณามาตรการต่างๆ เช่น จังหวัดที่มีตัวเลขติดเชื้อมากขึ้น หรือพื้นที่ที่มีการแพร่ระบาดมาแล้วก่อนหน้านี้ ก็ดำเนินมาตรการ ปิดร้านค้า ห้ามจำหน่ยสุรา ห้ามเล่นกีฬา ที่สำคัญห้ามเล่นการพนันทุกรูปแบบนายกรัฐมนตรี ยังเตือนรานค้าจำหน่ายสินค้า เกินราคา สามารถแจ้งเจ้าหน้าที่ประจำจุดคัดกรองต่างๆ ได้ เพราะมีอำนาจตาม พ.ร.ก.ที่ประกาศใช้ รวมถึงการปล่อยกู้นอกระบบที่ได้กำชับให้เจ้าหน้าที่ เข้าไปดำเนินการแก้ไข และป้องกันไม่ให้ทำผิดกฎหมาย ดำเนินการกับผู้ทำผิดอย่างไม่ละเว้น